Danebu
Store norske leksikon,Økonomi og næringsliv,Reiseliv,Bedrifter og organisasjoner i norsk reiseliv
Danebu er en fjellstue og feriesenter i Nord-Aurdal kommune, i Innlandet fylke, 5 km øst for Aurdal i Valdres; 985 meter over havet.
Danebu ble reist etter initiativ av P. Chr. Andersen for midler samlet inn blant norsk ungdom, og skjenket dansk ungdom ved Dansk Idrætsforbund som takk for Danmarks hjelp til Norge under andre verdenskrig. Danebu ble innviet 1950 og overtatt av Dansk Folke-Ferie 1976. Anlegget ble utvidet med utleiehytter 1985–88. Siden 2011 eies Danebu av Valdres Mountain Lodge Danebu Kongsgaard AS. Eksterne lenker Danebu Kongsgaard